กฎกระทรวงกฎกระทรวง(พ.ศ.๒๕๓๓)ออกตามความในพระราชบัญญัติเครื่องแบบทหารพุทธศักราช๒๔๗๗ว่าด้วยเครื่องแบบทหารบกฉบับที่ ๗๔----------------- อาศัยอำนาจตามความในมาตรา๕ แห่งพระราชบัญญัติเครื่องแบบทหารพุทธศักราช ๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔)พ.ศ. ๒๕๑๔ และมาตรา ๗ แห่งพระราชบัญญัติเครื่องแบบทหารพุทธศักราช ๒๔๗๗ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ ข้อ๑ ให้ยกเลิกความใน (๗) และ (๘)ของข้อ ๖ แห่งกฎกระทรวง (พ.ศ.๒๕๐๔) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารบกฉบับที่ ๓๙ ซึ่งแก้ไขเพิ่มเติมโดยกฎกระทรวง(พ.ศ.๒๕๒๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารบก ฉบับที่ ๖๓และให้ใช้ความต่อไปนี้แทน "(๗)เครื่องแบบครึ่งยศ ประกอบด้วย (ก)หมวกทรงหม้อตาลสีขาว (ข)เสื้อชั้นนอกคอปิดสีขาว (ค)กางเกงแถบ (ง)เข็มขัด นักเรียนแพทย์ทหารวิทยาลัยแพทยศาสตร์พระมงกุฎเกล้า ให้ใช้เข็มขัดหนังสีเขียวเข้มและนักเรียนนายทหารแผนที่ให้ใช้เข็มขัดหนังสีขาว (จ)รองเท้าหุ้มข้อหนังสีดำ (ฉ)ถุงมือสีขาว สำหรับนักเรียนนายร้อยให้ใช้เครื่องแบบครึ่งยศรักษาพระองค์ประกอบด้วย (ก)หมวกยอด หรือหมวกทรงหม้อตาลสีดำ (ข)เสื้อชั้นนอกคอปิดสีขาว (ค)กางเกงแถบ (ง)เข็มขัดหนังสีแดง และคันชีพ (จ)รองเท้าหุ้มข้อหนังสีดำ (ฉ)ถุงมือสีขาว สำหรับหมวกทรงหม้อตาลสีดำตาม(ก) ให้ใช้ในโอกาสอื่นที่มิได้ประจำแถวทหาร (๘)เครื่องแบบเต็มยศ เช่นเดียวกับเครื่องแบบครึ่งยศ สำหรับนักเรียนนายร้อยมีเครื่องแบบเต็มยศรักษาพระองค์เพิ่มขึ้นอีกชนิดหนึ่งประกอบด้วย (ก)หมวกยอดมีพู่ หรือหมวกทรงหม้อตาลสีดำ (ข)เสื้อเต็มยศรักษาพระองค์ (ค)กางเกงแถบ (ง)เข็มขัดหนังสีดำ และคันชีพ (จ)รองเท้าหุ้มข้อหนังสีดำ (ฉ)ถุงมือสีขาว สำหรับหมวกทรงหม้อตาลสีดำตาม(ก) ให้ใช้ในโอกาสอื่นที่มิได้ประจำแถวทหาร" ข้อ๒ ให้ยกเลิกความใน (๗) และ (๘)ของข้อ ๙ แห่งกฎกระทรวง(พ.ศ. ๒๕๐๔) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารบกฉบับที่ ๓๙ ซึ่งแก้ไขเพิ่มเติมโดยกฎกระทรวง(พ.ศ.๒๕๓๓) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารบก ฉบับที่ ๗๓และให้ใช้ความต่อไปนี้แทน "(๗)เครื่องแบบครึ่งยศ เช่นเดียวกับเครื่องแบบปกติขาวเว้นแต่ให้ใช้กางเกงแถบและรองเท้าหุ้มข้อหนังสีดำถ้าประจำแถวทหารซึ่งแต่งเครื่องแบบครึ่งยศ ให้แต่งเช่นเดียวกับเครื่องแบบฝึก เว้นแต่ให้ใช้หมวกเหล็กสีกากีแกมเขียว สำหรับนายทหารสัญญาบัตรในกรมทหารราบที่ ๑ มหาดเล็กรักษาพระองค์ ในกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัวในกองบังคับการกรมทหารราบที่ ๑๑ รักษาพระองค์ ในกองพันที่ ๑และกองพันที่ ๒ กรมทหารราบที่ ๑๑ รักษาพระองค์ ในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมทหารราบที่ ๒ รักษาพระองค์ ในกรมทหารราบที่๑๒ รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมทหารราบที่ ๓๑รักษาพระองค์ ในกรมทหารขนส่งรักษาพระองค์ในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวในหน่วยทหารปืนใหญ่รักษาพระองค์ในหน่วยทหารช่างรักษาพระองค์และในกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้าให้ใช้เครื่องแบบครึ่งยศรักษาพระองค์ ประกอบด้วย (ก)หมวกยอด หรือหมวกทรงหม้อตาลสีดำ เว้นแต่ในหน่วยทหารม้ารักษาพระองค์ ประกอบด้วย พระบาทสมเด็จพระมงกุฎเกล้าเจ้าอยู่หัวใช้หมวกทรงหม้อสีน้ำเงินหม่นในหน่วยทหารช่างรักษาพระองค์ ใช้หมวกทรงหม้อตาลสีขาว (ข)เสื้อชั้นนอกคอปิดสีขาว (ค)กางเกงแถบ (ง)คันชีพ (จ)รองเท้าหุ้มข้อหนังสีดำ สำหรับหมวกทรงหม้อตาลตาม(ก) ให้ใช้ในโอกาสอื่นที่มิได้ประจำแถวทหาร สำหรับนายทหารสัญญาบัตรซึ่งดำรงตำหรือรักษาราชการในตำแหน่งผู้บัญชาการโรงเรียนนายร้อยพระจุลจอมเกล้าหรือรองผู้บัญชาการโรงเรียนนายร้อยพระจุลจอมเกล้ามีเครื่องแบบครึ่งยศรักษาพระองค์เช่นเดียวกับเครื่องแบบครึ่งยศรักษาพระองค์สำหรับนายทหารสัญญาบัตรในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้า (๘)เครื่องแบบเต็มยศ เช่นเดียวกับเครื่องแบบปกติขาวเว้นแต่ให้ใช้กางเกงแถบและรองเท้าหุ้มข้อหนังสีดำถ้าประจำแถวทหารซึ่งแต่เครื่องแบบเต็มยศ ให้แต่งเช่นเดียวกับเครื่องแบบฝึก เว้นแต่ให้ใช้หมวกเหล็กสีกากีแกมเขียว ในโอกาสที่อยู่ในต่างประเทศที่มีอากาศหนาว ให้ใช้หมวกทรงหม้อตาลสีน้ำเงินดำและเสื้อเต็มยศสีน้ำเงินดำ สำหรับนาทหารสัญญาบัตรในกรมทหารราบที่ ๑มหาดเล็กรักษาพระองค์ในกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัวในกองบังคับการกรมทหารราบที่ ๑๑ รักษาพระองค์ ในกองพันที่ ๑และกองพันที่ ๒ กรมทหารราบที่ ๑๑ รักษาพระองค์ ในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์พระบรมราชินีนาถในกรมทหารราบที่ ๒ รักษาพระองค์ในกรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมทหารราบที่๓๑ รักษาพระองค์ ในกรมทหารขนส่งรักษาพระองค์ในหน่วยทหารม้ารักษาพระองค์ในพระบาทสมเด็จพระศรีนครินทราบรมราชชนนีในหน่วยทหารปืนใหญ่รักษาพระองค์ในหน่วยทหารช่างรักษาพระองค์ และในกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้าให้ใช้เครื่องแบบเต็มยศรักษาพระองค์ ประกอบด้วย (ก)หมวกยอดมีพู่ หรือหมวดทรงหม้อตาลสีดำเว้นแต่ในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวใช้หมวกทรงหม้อตาลสีน้ำเงินหม่นในหน่วยทหารม้ารักษาพระองค์ในสมเด็จพระศรีนครินทราบรมราชชนนีใช้หมวกทรงหม้อตาลสีฟ้าหม่นในหน่วยทหารช่างรักษาพระองค์ ใช้หมวกทรงหม้อตาลสีเทา (ข)เสื้อเต็มยศรักษาพระองค์ (ค)กางเกงแถบ (ง)คันชีพ และประคด (จ)รองเท้าหุ้มข้อหนังสีดำ สำหรับหมวกทรงหม้อตาลตาม(ก) ให้ใช้ในโอกาสอื่นที่มิได้ประจำแถวทหาร สำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการโรงเรียนนายร้อยพระจุลจอมเกล้าหรือรองผู้บัญชาการโรงเรียนนายร้อยพระจุลจอมเกล้านายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้ามีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้า สำหรับนายทหารสัญญาบัตรซึ่งดำรงตำแหน่งผู้บังคับการกรมและนายทหารพิเศษประจำกรมในกรมทหารราบที่ ๑ มหาดเล็กรักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกองพันที่๓ กรมทหารราบที่ ๑ มหาดเล็กรักษาพระองค์เพิ่มขึ้นอีกชนิดหนึ่ง สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัวมีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัว สำหรับนายทหารสัญญาบัตรซึ่งดำรงตำแหน่งผู้บัญชาการกองพลและนายทหารพิเศษประจำกองพลในกองพลที่ ๑รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่๑ มหาดเล็ก รักษาพระองค์ หรือกองพันที่ ๓ กรมทหารราบที่ ๑มหาดเล็กรักษาพระองค์ หรือกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัว หรือกรมทหารราบที่ ๑๑รักษาพระองค์ หรือกรมทหารปืนใหญ่ที่ ๑ รักษาพระองค์หรือกองพันทหารช่างที่ ๑รักษาพระองค์ เพิ่มขึ้นอีกชนิดหนึ่ง สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์ พระบรมราชินีนาถมีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์พระบรมราชินีนาถ สำหรับนายทหารสัญญาบัตรซึ่งดำรงตำแหน่งผู้บังคับการพิเศษ และนายทหารพิเศษประจำกรมในกรมทหารราบที่ ๒ รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่๒รักษาพระองค์ สำหรับนายทหารสัญญาบัตรซึ่งดำรงตำแหน่งผู้บังคับการพิเศษ และนายทหารพิเศษประจำกรมในกรมทหารราบที่ ๑๒รักษาพระองค์ในสมเด็จพระนางเจ้าสิริกิติ์ พระบรมราชินีนาถมีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่ ๑๒รักษาพระองค์ในสมเด็จพระนางเจ้าสิริกิติ์ พระบรมราชินีนาถ สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารราบที่ ๓๑ รักษาพระองค์ มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหาราบที่๓๑รักษาพระองค์ สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารขนส่งรักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนาทหารสัญญาบัตรในกรมทหารขนส่งรักษาพระองค์" ข้อ๓ ให้ยกเลิกความในข้อ ๑๐แห่งกฎกระทรวง (พ.ศ.๒๕๐๔) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารบก ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ.๒๕๓๓)ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารบก ฉบับที่ ๗๓และให้ใช้ความต่อไปนี้แทน "ข้อ๑๐ หมวกมี ๑๑ แบบคือ (๑)หมวกเหล็กสีกากีแกมเขียว ในบางโอกาสจะใช้แต่รองในหมวกเหล็กสีกากีแกมเขียวก็ได้ (๒)หมวกหนีบสีกากีแกมเขียว มีสาบโดยรอบ ป้ายเฉียงจากทางด้านหน้าลงไปทางซ้ายและด้านซ้ายเหนือขอบหมวกห่างจากมุมพับด้านหน้า ๔ ซม.มีตราหน้าหมวกขนาดเล็กริมบนขอบสาบหมวกนอกจากสำหรับพลทหาร มีขลิบ กว้าง ๐.๕ ซม. มีลักษณะดังนี้ (ก)นายทหารสัญญาบัตรชั้นจอมพลและนายพล ขลิบทำด้วยแถบไหมสีทอง (ข)นายทหารสัญญาบัตรชั้นนายพัน นายร้อย และนายทหารประทวนชั้นนายดาบขลิบทำด้วยแถบสีแดงยกดิ้นทอง (ค)นักเรียนนายร้อย ขลิบทำด้วยแถบสีแดงและสีเหลือง ให้สีแดงอยู่ด้านบน (ง)นักเรียนแพทย์ทหารวิทยาลัยแพทย์ศาสตร์พระมงกุฎเกล้า ขลิบทำด้วยแถบสีเขียวเข้มและสีเหลือง ให้สีเขียวเข้าอยู่ด้านบน (จ)นักเรียนนายทหารแผนที่ ขลิบทำด้วยแถบสีเขียวและสีเหลืองให้สีเขียวอยู่ด้านบน (ฉ)นักเรียนนายร้อยสำรอง ขลิบทำด้วยแถบสีน้ำเงินและสีเหลือง ให้สีน้ำเงินอยู่ด้านบน (ช)นายทหารประทวนและนักเรียนนายสิบ ขลิบทำด้วยแถบสีแดง (๓)หมวกแก๊ปทรงอ่อนสีกากีแกมเขียว มีตราหน้าหมวกขนาดเล็ก (๔)หมวกทรงหม้อตาลสีกากีแกมเขียว มีตราหน้าหมวกขนาดกลาง และมีเครื่องประกอบคือ (ก)กะบัง ทำด้วยหนังหรือวัตถุเทียมหนังสีดำ สำหรับนายทหารสัญญาบัตรชั้นพันเอกที่ขอบโค้งของกะบังด้านบนปักหรือทำด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ๑ แถว บนพื้นสักหลาดสีดำสำหรับนายทหารสัญญาบัตรชั้นจอมพลและนายพลที่ขอบโค้งของกะบังด้านบนปักหรือทำด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์๒ แถว บนพื้นสักหลาดสีดำ พื้นกะบังด้านล่างสีกากีแกมเขียวหรือสีดำ (ข)สายรัดคาง กว้าง ๑ ซม.ทำด้วยหนังหรือวัตถุเทียมหนังสีดำปลายสายรัดคางมีดุมโลหะสีทองขนาดเล็กติดที่ริมขอบหมวกข้างละ ๑ ดุม (ค)ผ้าพันหมวก กว้าง ๔ ซม. มีลักษณะดังนี้ นายทหารสัญญาบัตรชั้นจอมพลและนายพลใช้สักหลาดสีบานเย็น ที่กึ่งกลางผ้าพันหมวกมีแถบสีดำกว้าง ๐.๓ ซม. ๒ แถบ เว้นระยะระหว่างแถบ ๐.๕ซม. นายทหารสัญญาบัตรชั้นนายพันนายร้อย และนายทหารประทวนชั้นนายดาบใช้สักหลาดสีน้ำเงินขลิบริมสีแดง กว้าง ๐.๕ ซม. นักเรียนนายร้อยใช้สักหลาดสีแดง นักเรียนแพทย์ทหารวิทยาลัยแพทย์ศาสตร์พระมงกุฎเกล้าใช้สักหลาดสีเขียวเข้ม นักเรียนนายทหารแผนที่ใช้สักหลาดสีเขียว นักเรียนนายร้อยสำรองใช้สักหลาดสีน้ำเงิน นายทหารประทวนนักเรียนนายสิบ และพลทหาร ใช้สักหลาดหรือผ้าสีเดียวกับหมวกขลิบริมสีแดง กว้าง ๐.๕ ซม. (๕)หมวกทรงหม้อตาลสีขาว มีตราหน้าหมวกและเครื่องประกอบเช่นเดียวกับหมวกทรงหม้อตาลสีกากีแกมเขียวเว้นแต่สายรัดคางมีลักษณะดังนี้ นายทหารสัญญาบัตรนายดาบ จ่านายสิบ และนักเรียนนายทหาร ใช้แถบไหมสีทอง นายสิบนักเรียนนายสิบ และพลทหาร ใช้หนังหรือวัตถุเทียมหนังสีดำ (๖)หมวกทรงหม้อตาลสีน้ำเงินดำ มีตราหน้าหมวกและเครื่องประกอบเช่นเดียวกับหมวกทรงหม้อตาลสีขาว (๗)หมวกทรงหม้อตาลสีน้ำเงินหม่น มีตราหน้าหมวกและเครื่องประกอบเช่นเดียวกับหมวกทรงหม้อตาลสีขาว (๘)หมวกทรงหม้อตาบสีดำ มีตราหน้าหมวกและเครื่องประกอบเช่นเดียวกับหมวกทรงหม้อตาลสีขาว (๙)หมวกทรงหม้อตาลสีฟ้าหม่น มีตราหน้าหมวกและเครื่องประกอบเช่นเดียวกับหมวกทรงหม้อตาลสีขาว (๑๐)หมวกทรงหม้อตาลสีเทา มีตราหน้าหมวกและเครื่องประกอบเช่นเดียวกับหมวกทรงหม้อตาลสีขาว (๑๑)หมวกยอด ตัวหมวกสีขาว ยอดหมวกและสายรัดคางโซ่ถักทำด้วยโลหะสีทอง ด้านหน้าหมวกมีตรา และยอดหมวกมีพู่ตามสังกัดและโอกาสดังนี้ ทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัวมีตราราชวัลลภ ถ้าแต่งเครื่องแบบเต็มยศ มีพู่สีดำ ทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัวมีตราครุฑพ่าห์ ถ้าแต่งเครื่องแบบเต็มยศ มีพู่สีบานเย็น ทหารในกองบังคับการกรมทหาราบที่๑๑ รักษาพระองค์และในกองพันที่ ๑กับกองพันที่ ๒ กรมทหารราบที่ ๑๑รักษาพระองค์มีตราพระมหามงกุฎเพชราวุธ ถ้าแต่งเครื่องแบบเต็มยศมีพู่สีน้ำเงินดำ ทหารในกรมทหารราบที่๒๑ รักษาพระองค์ในสมเด็จพระนางเจ้าสิริกิติ์พระบรมราชินีนาถมีตรามหาจักรีภายใต้พระมหาพิชัยมงกุฎประดับแพรแถบสะบัดสองชายกระหนาบด้วยฉัตรเจ็ดชั้น มีคชสีห์อัญเชิญฉัตรทางเบื้องขวาราชสีอัญเชิญฉัตรทางเบื้องซ้ายตรงกลางมีโล่ ภายในโล่ส่วนบนมีรูปเอราวัณส่วนล่างด้านขวามีรูปเสือโคร่ง ส่วนล้างด้านซ้ายมีรูปคบเพลิง ทั้งหมดรองรับด้านแพรแถบสะบัดสองชายบนแพรแถบมีคำว่า "นวมินทราชินี"ถ้าเครื่องแบบเต็มยศ มีพู่สีดำ ทหารในกรมทหารราบที่๒ รักษาพระองค์ มีตราครุฑพ่าห์ ถ้าแต่งเครื่องแบบเต็มยศ มีพู่สีดำ ทหารในกรมทหารราบที่๑๒ รักษาพระองค์ในสมเด็จพระนางเจ้าสิริกิติ์พระบรมราชินีนาถมีตรามหาจักรีภายใต้พระมหาพิชัยมงกุฎประดับแพรแถบสะบัดสองชายกระหนาบด้วยฉัตรเจ็ดชั้น มีคชสีห์อัญเชิญฉัตรทางเบื้องขวาราชสีห์อัญเชิญฉัตรทางเบื้องซ้าย ตรงกลางมีโล่ ภายใน โล่ส่วนบนมีรูปเอราวัณส่วนล่างด้านขวามีรูปเสือโคร่ง ส่วนล่างด้านซ้ายมีรูปคบเพลิง ทั้งหมดรองรับด้วยแพรแถบสะบัดสองชายบนแพรแถบมีคำว่า "กรมทหารราบที่ ๑๒ รักษาพระองค์"ถ้าแต่งเครื่องแบบเต็มยศ มีพู่สีดำ ทหารในกรมทหารราบที่๓๑ รักษาพระองค์มีตราครุฑพ่าห์ ถ้าแต่งเครื่องแบบเต็มยศมีพู่สีเลือกหมู ทหารในกรมทหารขนส่งรักษาพระองค์มีตราครุฑพ่าห์ ถ้าแต่งเครื่องแบบเต็มยศ มีพู่สีดำ ทหารในกรมทหารงานทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวมีตราครุฑพ่าห์ ถ้าแต่งเครื่องแบบเต็มยศมีพู่สีน้ำเงินหม่น แต่ถ้าแต่งเครื่องแบบเต็มยศในโอกาสขี่ม้าให้ใช้หมวกยอดมีตัวหมวกเป็นทรงสูงสีขาวยอดหมวกเป็นรูปดอกบัวตูมทำด้วยโลหะสีทองมีพู่สีน้ำเงินหม่นด้านหน้าหมวกมีตราครุฑพ่าห์มีรูปช่อชัยพฤกษ์และสายรัดคางโซ่ถัดทำด้วยโลหะสีทองปลายสายรัดคางมีดุมโลหะสีทองรูปดอกมะเขือติดที่ริมขอบหมวก ข้างละ ๑ ดุม ด้านหลังหมวกจากกึ่งกลางหมวกถึงขอบหมวกมีแนวดอกมะเขือทำด้วยโลหะสีทอง ทหารในหน่วยทหารม้ารักษาพระองค์ในสมเด็จพระศรีนครินทราบรมราชชนนีมีตราครุฑพ่าห์ ถ้าแต่งเครื่องแบบเต็มยศมีพู่สีฟ้าหม่นแต่ถ้าแต่งเครื่องแบบเต็มยศในโอกาสขี่ม้า ให้ใช้หมวกยอดมีตัวหมวกเป็นทรงสูงสีขาวยอกหมวกเป็นรูปดอบบัวตูมทำด้วย โลหะสีทองมีพู่สีฟ้าหม่น ด้านหน้าหมวกมีตราครุฑพ่าห์มีรูปช่อชัยพฤกษ์และสายรัดคางโซ่ถักทำด้วยโลหะสีทองปลายสายรัดคางมีดุมโลหะสีทองรูปดอกมะเขือติดที่ริมขอบหมวกข้างละ ๑ ดุม ด้านหลังหมวกจากกึ่งกลางหมวกถึงขอบหมวกมีแนวดอกมะเขือทำด้วยโลหะสีทอง ทหารในหน่วยทหารปืนใหญ่รักษาพระองค์มีตราครุฑพ่าห์ ถ้าแต่งเครื่องแบบเต็มยศมีพู่สีดำ ทหารในหน่วยทหารช่างรักษาพระองค์มีตราครุฑพ่าห์ ถ้าแต่งเครื่องแบบเต็มยศมีพู่สีเทา นายทหารสัญญาบัตรในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้า และนักเรียนนายร้อย มีตราราชวัลลภถ้าแต่งเครื่องแบบเต็มยศมีพู่สีดำ" ข้อ๔ให้เพิ่มความต่อไปนี้เป็นวรรคสี่ของข้อ ๕๘ แห่งกฎกระทรวง(พ.ศ.๒๕๐๔) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารบกฉบับที่ ๓๙ ซึ่งแก้ไขเพิ่มเติมโดยกฎกระทรวง(พ.ศ.๒๕๒๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารบก ฉบับที่ ๖๓ "ทหารซึ่งมีหน้าที่เกี่ยวกับการฝึกนักศึกษาวิชาทหารหรือทหารซึ่งเข้าร่วมในกิจกรรมของนักศึกษาวิชาทหารเมื่อแต่งเครื่องแบบฝึกหรือเครื่องแบบสนาม จะใช้หมวกทรงอ่อนสีกากีแกมเขียวสีตราหน้าหมวกขนาดกลางก็ได้" ข้อ๕ ให้ยกเลิกความในข้อ ๖๕ แห่งกฎกระทรวง (พ.ศ.๒๕๐๔) ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารบก ฉบับที่๓๙ ซึ่งแก้ไขเพิ่มเติมโดยกฎกระทรวง (พ.ศ.๒๕๒๘)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารบก ฉบับที่ ๖๓และให้ใช้ความต่อไปนี้แทน" "ข้อ๖๕ เสื้อกันหนาวมี ๓ แบบคือ (๑)เสื้อคลุมกันหนาวสีดำ ทำด้วยสักหลาดหรือเสิร์จหรือผ้าเนื้อหนากันน้ำ คอปกและแบะได้ ตัวยาวประมาณเข่า มีตะเข็บหลัง ๓ ตะเข็บตะเข็บกลางจีบ และเปิดชายเสื้อไว้ถึงแนวตะโพกที่แนวเอวด้านหลังมีแถบทำด้วยผ้าชนิดและสีเดียวกับเสื้อ กว้าง ๖ ซม. ๒ แถบ พาดทับกันติดดุม ๓ ดุม ระยะห่างเท่ากันตามยาวของแถบที่แนวอกมีดุม ๒ แถว แถวละ ๔ ดุม เป็นแนวเฉียงตอนล่างเข้าหากัน ด้านข้างมีกระเป๋าข้างละ ๑กระเป๋า เป็นกระเป๋าเจาะเฉียง ๔๕ องศาไม่มีปกแขนยาว ปลายแขนพับ ๑๕ ซม.มีอินทรธนูอ่อนขัดดุมข้างละ ๑ ดุม ดุมทั้งสิ้นใช้ดุมกลมแบนทำด้วยวัตถุสีดำ เสื้อแบบนี้ให้ติดเครื่องหมายยศเครื่องหมายเหล่า และเครื่องหมายสังกัดด้วยใช้สวมคลุมเครื่องแบบที่ใช้เสื้อชั้นนอกทำด้วยสักหลาดหรือเสิร์จสีน้ำเงินดำหรือสีกากีแกมเขียว (๒)เสื้อกันหนาวคอแบะสีกากีแกมเขียว แขนยาวรัดข้อมือ ตัวเสื้อยาวปล่อยชายเสื้อถึงตะโพกพองาม ที่ปลายแขนมีสาบกว้าง ๗ ซม.ปลายสาบมีรังดุม ๑ รัง และมีดุมที่ปลายแขนเสื้อข้างละ ๑ ดุม เสื้อแบบนี้มีสาบอกเสื้ออยู่ด้านในที่อกเสื้อใช้ซิปรูดตลอดตามยาวของเสื้อด้านหน้าทีกระเป๋าบนและล่างข้างละ ๒ กระเป๋ากระเป๋าบนเป็นกระเป๋าย่ามยืดชาย มีปกรูปตัดพองามกระเป๋าล่างเป็นกระเป๋าเจาะมีปกรูปตัดพองามมีอินทรธนูอ่อนขัดดุมข้างละ ๑ ดุม ที่เอวและชายเสื้อมีเชือกรัดและมีถุงคลุมศรีษะซ่อนไว้ในปกคอเสื้อด้านหลัง เสื้อแบบนี้ใช้สวมทับเครื่องแบบปกติกากีแกมเขียวคอพับเครื่องแบบฝึก และเครื่องแบบสนามในขณะที่อากาศหนาว (๓)เสื้อกันหนาวแขนยาว ทำด้วยผ้ากันลมบุนวม ด้านนอกสีกากีแกมเขียวด้านในสีกากีแกมเขียวที่ระบายหรือแต้มด้วยสีอื่นเพื่อให้กลมกลืนกันภูมิประเทศตัวเสื้อยาวปล่อยชายเสื้อถึงตะโพกพองาม ติดซิปรูดจากคอเสื้อผ่าตลอดด้านหน้ามีกระเป๋าเจาะเฉียงไม่มีปกข้างละ๑ กระเป๋า แขนเสื้อข้างซ้ายเหนือข้อศอกมีที่เหน็บดินสอปากกาและกระเป๋าซิปรูดขนาดเล็ก ๑ กระเป๋า รอบคอปลายแขนและชายเสื้อด้านหลังจนถึงใต้กระเป๋าเสื้อด้านหน้า มีแถบด้ายถักรัดยางยึดสีกากีแถมสีเขียวมีอินทรธนูอ่อนขัดดุมกลมแบบขนาดเล็ก ทำด้วยวัตถุสีกากีแกมเขียว เสื้อแบบนี้ใช้ได้สองด้านใช้สวมทับเครื่องแบบปกติกากีแกมเขียวคอปกเครื่องแบบปกติกากีนวลแกมเขียวคอพับ สำหรับทหารชายเครื่องแบบปกติกากีแกมเขียวคอปกเครื่องแบบปกติขาวคอปกเครื่องแบบปกติกากีนวลแกมเขียวคอพับเครื่องแบบปกติขาวคอพับสำหรับทหารหญิง เครื่องแบบฝึกและเครื่องแบบสนามในขณะที่มีอากาศหนาว" ให้ไว้ณ วันที่ ๒๙ พฤศจิกายน พ.ศ.๒๕๓๓ พลเอกชาติชาย ชุณหะวัณ รัฐมนตรีว่าการกระทรวงกลาโหม+------------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้คือโดยที่เป็นการสมควรกำหนดหมวกทรงหม้อตาลสีดำ หมวกทรงหม้อตาลสีน้ำเงินหม่นหมวกทรงหม้อตาลสีห้าหม่น และหมวกทรงหม้อตาลสีเท่า ประกอบเครื่องแบบครึ่งยศรักษาพระองค์และเครื่องแบบเต็มยศรักษาพระองค์สำหรับนักเรียนนายร้อยและนายทหารสัญญาบัตรในหน่วยทหารรักษาพระองค์เพิ่มขึ้น อีกชนิดหนึ่งนอกจากหมวกยอดเพื่อใช้ในโอกาสที่มิได้ประจำแถวทหารหรือในโอกาสอื่นที่มีเหตุอันควรเพื่อให้เกิดความสะดวก เหมาะสม และสง่างามกับทั้งกำหนดให้ทหารซึ่งมีหน้าที่เกี่ยวกับการฝึกนักศึกษาวิชาทหารหรือซึ่งเข้าร่วมในกิจกรรมอื่นใดของนักศึกษาวิชาทหารเมื่อแต่งเครื่องแบบฝึกหรือเครื่องแบบสนามสามารถใช้หมวกทรงอ่อนสีกากีแกมเขียวได้เพื่อให้มีผลทางด้านขวัญกำลังใจ และการปกครองบังคับบัญชาที่มีต่อนักศึกษาวิชาทหารตลอดจนกำหนดเสื้อกันหนาวขึ้นใหม่ เพื่อให้มีความเหมาะสมยิ่งขึ้นจึงจำเป็นต้องออกกฎกระทรวงนี้[รก.๒๕๓๓/๒๓๙/๑พ/๑ ธันวาคม ๒๕๓๓]